sagorsarker/bangla-wikipedia huggingface dataset:
নিসো (প্রাকৃতিক উপগ্রহ)

নিসো (ইংরেজি: Neso, ) বা নেপচুন ১৩ (ইংরেজি: Neptune XIII) হল নেপচুনের সর্ব-বহিঃস্থ প্রাকৃতিক উপগ্রহ। ২০০২ সালে ম্যাথিউ জে. হোলম্যান, ব্রেট জে. গ্ল্যাডম্যান ও অন্যান্য জ্যোতির্বিজ্ঞানীগণ এই অনিয়মিত উপগ্রহটি আবিষ্কার করলেও ২০০৩ সাল পর্যন্ত এটি অলক্ষিতই থেকে যায়। নিসো ৪৮ জিগামিটারেরও (মিলিয়ন কিলোমিটার) বেশি দূরত্ব থেকে নেপচুনকে প্রদক্ষিণ করছে। ২০১৫ সালের হিসেব অনুযায়ী এটিই কোনও গ্রহের সর্বাধিক দূরবর্তী উপগ্রহ। নেপচুন থেকে এটির সর্বাধিক দূরত্ব ৭২ জিগামিটারেরও বেশি। এই দূরত্ব সূর্য থেকে অপসূর অবস্থানে বুধের দূরত্বের (প্রায় ৭০ জিগামিটার) থেকেও বেশি। উপগ্রহ হিসেবে নিসোর কক্ষীয় আবর্তনকাল সর্বাধিক: ২৬.৬৭ বছর। এটির কক্ষপথ পশ্চাদমুখী, উচ্চ নতি-সম্পন্ন এবং উচ্চ উৎকেন্দ্রিকতা-সম্পন্ন। আনুমানিক অ্যালবেডোর ভিত্তিতে নিসোর ব্যাস নির্ধারণ করা হয়েছে প্রায় এবং এটির আনুমানিক গড় ঘনত্ব ১.৫ গ্রাম/ঘন সেন্টিমিটার। উপগ্রহটির ভর অনুমান করা হয় ২ কিলোগ্রাম। নিসোর কক্ষপথের পরিমাপগুলির সঙ্গে স্যামাথির (এস/২০০৩ এন ১) কক্ষপথের পরিমাপগুলির সাদৃশ্য থেকে অনুমান করা হয় যে, এই দুই অনিয়তাকার উপগ্রহই কোনও একক বৃহত্তর উপগ্রহের ধ্বংসাবশেষ থেকে সৃষ্ট। ২০০৭ সালের ৩ ফেব্রুয়ারি আইএইউ-এর ৮৮০২ নং সার্কুলারের মাধ্যমে নিসোর নামকরণ করা হয় গ্রিক পুরাণে উল্লিখিত অন্যতম নিরিডের নামানুসারে। তার আগে এটির অস্থায়ী নামকরণ করা হয়েছিল এস/২০০২ এন ৪ (ইংরেজি: S/2002 N 4)।
পাদটীকা
সূত্রনির্দেশ
রামধেনু

রামধেনু () হল আসাম থেকে প্রচারিত একটি টিভি চ্যানেল। এটি ১ অক্টোবর ২০১১ সালে চালু করা হয়। এটি আসামের গুয়াহাটিতে অবস্থিত প্রাইড ইস্ট এন্টারটেইনমেন্টস প্রাইভেট লিমিটেডের একটি অংশ। এটি উত্তর-পূর্ব ভারতের প্রথম স্যাটেলাইট সঙ্গীত টিভি চ্যানেল। চ্যানেলটি সম্প্রতিক সঙ্গীত ভিডিও প্রচার করে থাকে। চ্যানেলটি অসমীয়া ছাড়াও উত্তর-পূর্ব ভারতের বিভিন্ন ভাষার সঙ্গীত ভিডিও সম্প্রচার করে থাকে।
নাসির খসরু

আবু মঈন হামিদ উদ্দীন নাসির ইবনে খসরু আল-কুবাদিয়ানী বা নাসির খসরু কুবাদিয়ানী (; ১০০৪ – ১০৭০), যিনি নাসির খসরু নামে অধিক পরিচিত, ছিলেন একজন ফার্সি কবি, দার্শনিক, ইসমাইলি শিয়া পণ্ডিত, পরিব্রাজক এবং ফার্সি সাহিত্যের অন্যতম শ্রেষ্ঠ লেখক। তিনি পারস্যের খোরাসান প্রদেশের কুবাদিয়ান গ্রামে জন্মগ্রহণ করেন যা অধুনা তাজিকিস্তানে অবস্থিত এবং আফগানিস্তানের ইয়ামগানে মৃত্যুবরণ করেন।
তাঁকে ফার্সি সাহিত্যের অন্যতম শ্রেষ্ঠ কবি ও লেখক গণ্য করা হয়। তাঁর লেখা ভ্রমণকাহিনী "সফরনামা" তাঁর সর্বাধিক প্রসিদ্ধ সাহিত্যকর্ম যা আজও ইরানসহ ফার্সিভাষী বিশ্বে পঠিত হয়।
অ্যাসাসিন'স ক্রিড (ভিডিও গেম)

অ্যাসাসিন'স ক্রিড হলো ইউবিসফট মন্ট্রিয়ল কর্তৃক বিকশিত এবং ইউবিসফট দ্বারা প্রকাশিত একটি অ্যাকশন-অ্যাডভেঞ্চার ভিডিও গেম। এটি অ্যাসাসিন'স ক্রিড সিরিজের প্রথম গেম। গেমটি ২০০৭ সালের নভেম্বরে প্লেস্টেশন ৩ এবং এক্সবক্স ৩৬০ এর জন্য এবং ২০০৮ সালের এপ্রিল মাসে মাইক্রোসফট উইন্ডোজে প্রকাশিত হয়েছিল। এছাড়াও, গেমটি পিছানো সামঞ্জস্যের মাধ্যমে এক্সবক্স ওয়ান কনসোলগুলিতে খেলা যায়।
এই গেমের পটভূমি বাস্তব-জগতের ঘটনাগুলির একটি কাল্পনিক ইতিহাস নিয়ে নির্মিত এবং স্বাধীন ইচ্ছায় শান্তির জন্য লড়াইকারী অ্যাসাসিন এবং টেম্পলারদের, যারা নিয়ন্ত্রণের মাধ্যমে শান্তি কামনা করে তাদের মধ্যে বহু শতাব্দী পুড়নো সংগ্রামকে অনুসরণ করা হয়েছে। গেমটি মূলত ১১৯৯ সালে পবিত্র ভূমিতে তৃতীয় ক্রুসেড চলাকালে ঐতিহাসিক ইসলামিক হাশাশিন সম্প্রদায়ের উপর ভিত্তি করে অ্যাসাসিনদের গোপন সংগঠনকে ঘিরে তৈরি করা হয়েছে।
অ্যাসাসিন'স ক্রিড ভ্যালহালা

অ্যাসাসিন'স ক্রিড ভ্যালহালা হলো ইউবিসফট কর্তৃক প্রকাশিত এবং প্রধানত ইউবিসফট মন্ট্রিয়ল স্টুডিও কর্তৃক ভিডিও গেম। এটি অ্যাসাসিন'স ক্রিড সিরিজের দ্বাদশ মূল গেম এবং বাইশতম মুক্তি এবং ২০১৮ সালের অ্যাসাসিন'স ক্রিড ওডিসির উত্তরসূরী। গেমটি ৮৭৩ খ্রিষ্টাব্দে ব্রিটেনে ভাইকিংদের আক্রমণকে ঘিরে বাস্তব-জগতের ঘটনাগুলির একটি কাল্পনিক ইতিহাস নিয়ে নির্মিত।
নিপ্রো

নিপ্রো (১৯২৬ থেকে ২০১৬ সালের মে পর্যন্ত নিপ্রোপেত্রোভস্ক নামে অভিহিত) ইউক্রেনের চতুর্থ বৃহত্তম শহর। প্রায় দশ লক্ষ মানুষ এখানে বসবাস করে। ইউক্রেনের মধ্য-দক্ষিণ অংশে, রাজধানী কিয়েভের ৩৯১ কিলোমিটার দক্ষিণ-পূর্বে নিপার নদীর তীরে নিপ্রো শহরটি অবস্থিত। এটি নিপ্রোপেত্রোভস্ক অব্লাস্টের প্রশাসনিক কেন্দ্র। ২০২০ সালের হিসাব অনুযায়ী নিপ্রোর জনসংখ্যা ৯,৯০,৭২৪। 
প্রত্নতাত্ত্বিক গবেষণা অনুযায়ী মধ্য-ষোড়শ শতকে নিপ্রো শহরটি সুরক্ষিত দুর্গ এলাকা হিসাবে গড়ে ওঠেছিল। অন্যান্য গবেষণামতে, সামার শহরের (যা বর্তমানে নিপ্রোর সামারস্কি এলাকা) অস্তিত্ব ১৫২০ সালে বিদ্যমান ছিল। 
১৯২৫ সাল পর্যন্ত শহরটির নাম ছিল ইয়েকাতেরিনোস্লোভ। রুশ সম্রাজ্ঞী ক্যাথরিন দ্য গ্রেট ১৭৮৭ সালে আনুষ্ঠানিকভাবে শহরটির উদ্বোধন করেছিলেন। কুসুক কায়নারকা চুক্তি (১৭৭৪) স্বাক্ষর করে অটোমান সাম্রাজ্য বিশাল পরিমাণ ভূমি রাশিয়ার কাছে হস্তান্তরিত করে। শহরটি ছিল এই নবলব্ধ অঞ্চলের প্রশাসনিক কেন্দ্র। গ্রিগরি পোটেমকিন মস্কো ও সেন্ট পিটার্সবুর্গের পর ইয়েকাতেরিনোস্লোভকে রুশ সাম্রাজ্যের তৃতীয় রাজধানী হিসেবে কল্পনা করেছিলেন। ১৯২৬ সালে এর নাম পাল্টে করা হয় নিপ্রোপেত্রোভস্ক। এটি সোাভিয়েত ইউক্রেনের নিউক্লীয়, অস্ত্র ও মহাকাশ শিল্পের অন্যতম প্রাণকেন্দ্র ছিল। এখানে দূরপাল্লার ক্ষেপণাস্ত্র উৎপাদনকারী ইয়ুজমাশ কার্যক্রম পরিচালনা করে। সমরাস্ত্রশিল্পের উপস্থিতির দরুন ১৯৯০ এর দশক পর্যন্ত এটি বদ্ধ শহর ছিল। ২০১৬ সালের ১৯ মে ইউক্রেনের জাতীয় সংসদ (ভেরখোভনা রাদা) শহরটির নাম পাল্টে রাখে নিপ্রো। 
রাজনৈতিকভাবেও নিপ্রো শহরটি সমধিক গুরুত্বপূর্ণ। ইউক্রেনের বহু গুরুত্বপূর্ণ রাজনীতিবিদ এখানে জন্মগ্রহণ করেছেন। এদের মধ্যে রয়েছেন লিওনিদ কুচমা, পাভলো লাজারেঙ্কো ও ইউলিয়া তিমোশেঙ্কো।
বিভিন্ন সময় শহরটি বিভিন্ন নামে পরিচিত ছিল। ১৭৭৬-১৭৯৭ পর্যন্ত এর বাম ছিল ইয়েকাতেরিনোস্লোভ। ১৭৯৭-১৮০২ পর্যন্ত এর নাম ছিল নোভোরোসিইস্ক। ১৮০২-১৯২৬ পর্যন্ত আবার এর নাম ছিল ইয়েকাতেরিনোস্লোভ, যদিও ১৯১৮-১৯২১ পর্যন্ত এর অনানুষ্ঠানিক নাম ছিল সিচেস্লাভ। ১৯২৬-২০১৬ পর্যন্ত শহরটির নাম ছিল নিপ্রোপেত্রোভস্ক। ২০১৬ সালে এটি সর্বশেষ ও বর্তমান নাম নিপ্রো লাভ করে।
ঊনবিংশ শতাব্দীর কয়েকটি মানচিত্রে "ক্যাথারিনোস্লাভ" নামে শহরটির নামকরণ করা হয়। 
ইংরেজিভাষী গণমাধ্যমে শহরটি রকেট শহর নামেও পরিচিত ছিল। 
১৯১৮ সালে ইউক্রেনের কেন্দ্রীয় কাউন্সিল শহরটির নাম পাল্টে সিচেস্লাভ রাখতে চেয়েছিল। কিন্তু নামটি কখনো চূড়ান্ত হয়নি। 
১৯২৬ সালে সাম্যবাদী নেতা গ্রিগরি পেত্রোভস্কির নামে শহরটির পুনঃনামকরণ করা হয়। ২০১৫ সালে সাম্যবাদ নির্মূল আইন গৃহীত হওয়ার পর এর নাম পরিবর্তন অনিবার্য হয়ে পড়ে। ২০১৯ সালের ১৬ মে ইউক্রেনের সংসদ এর নাম পাল্টে নিপ্রো রাখে।
পলোভিতসিয়া নামেও শহরটি পরিচিত ছিল।
বাংলা সালতানাত-জৌনপুর সালতানাত যুদ্ধ

বাংলা সালতানাত-জৌনপুর সালতানাত যুদ্ধ ভারতীয় উপমহাদেশের শাহী বাংলা এবং জৌনপুর সালতানাত একটি দ্বন্দ্ব ছিল। এই দ্বন্দ্বটি তৈমুরি সাম্রাজ্য এবং মিং সাম্রাজ্যের কূটনৈতিক চাপের পর এই দ্বন্দ্বের সমাপ্তি ঘটে।
জৌনপুর সালতানাত রাজা গণেশের শাসনকে চ্যালেঞ্জ করে, যিনি ইলিয়াস শাহী রাজবংশকে উৎখাত করার পর বাংলার সিংহাসন দখল করেন। এর ফলে রাজা গণেশকে পরে অপসারণ করা হয়। কিন্তু তার পুত্র পরে সিংহাসন গ্রহণ করেন এবং ইসলাম ধর্ম গ্রহণ করেন।
জৌনপুরের ইব্রাহিম শাহ জালালউদ্দিন মুহাম্মদ শাহের অধীনে বাংলার সালতানাত আক্রমণ অব্যাহত রাখেন।
শাহরুখ মির্জার আদালতে একজন কূটনীতিবিদ রেকর্ড করেন যে বাংলার সুলতানের অনুরোধে হেরাত-জৌনপুর সংঘাতের সময় হেরাতের তৈমুরি শাসক হস্তক্ষেপ করেন। এই রেকর্ডে শাহরুখ মির্জার কথা বলা হয়েছে "জৌনপুরের শাসককে বাংলার রাজাকে আক্রমণ করা থেকে বিরত থাকতে, অথবা তার নিজের উপর এর প্রভাব নিয়ে চিন্তার জন্যে। যার কাছে জৌনপুর শাসকের আনুগত্য ছিল, এবং বাংলার উপর তার আক্রমণ থেকে বিরত ছিল। মিং চীন থেকে প্রাপ্ত রেকর্ডস থেকে জানা যায় যে ইয়ংকল সম্রাটও তার পেকিং কোর্টে বাঙালি রাষ্ট্রদূত এই বিরোধের অভিযোগের পরে জৌনপুর ও বাংলার মধ্যে মধ্যস্থতা করেছিলেন।
এই দ্বন্দ্বের ফলে বঙ্গ ও জৌনপুরের মধ্যে শান্তি প্রতিষ্ঠিত হয়েছিল।
চেঙ্গলপট্টু

চেঙ্গলপট্টু, বা চিংলেপাট, দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার সদর শহর। পূর্বতন কাঞ্চীপুরম জেলা থেকে এই নতুন জেলাটি গঠিত হয়েছে৷ শহরটি রাজ্যের রাজধানী চেন্নাই থেকে দক্ষিণে ৩২ নং জাতীয় সড়কের উপর অবস্থিত। চেঙ্গলপট্টু জংশন রেলওয়ে স্টেশন, দক্ষিণ রেলের একটি অন্যতম গুরুত্বপূর্ণ জংশন রেলওয়ে স্টেশন।
চেঙ্গলপট্টু সরকারি হাসপাতাল শহরের ল্যান্ডমার্ক এবং জেলার বৃহত্তম সরকারি হাসপাতাল। হাসপাতালটিতে নিজস্ব চিকিৎসা মহাবিদ্যালয় রয়েছে। শহর থেকে রয়েছে জেলা আদালতের মূল দপ্তর এবং ডঃ আম্বেদকর ল কলেজ।
মনে করা হয় এই শহরটির নাম এসেছে স্থানীয় এক প্রকার লিলি ফুল থেকে যা 'চেঙ্কলুনীর পূ' নামে পরিচিত। পূর্বে এই অঞ্চলে এই প্রকার লিলি ফুল প্রচুর পরিমাণে পাওয়া যেত। পালার নদীর তীরে অবস্থিত এই শহরটি চেন্নাইয়ের প্রবেশদ্বার নামে পরিচিত। এটি একটি গুরুত্বপূর্ণ অর্থনৈতিক কেন্দ্র ও প্রগতিশীল ছোট শহরগুলির একটি।
চেঙ্গলপট্টুর ইতিহাস খ্রিস্টীয় দ্বিতীয় শতাব্দী চোল সাম্রাজ্যের সময়কালীন৷ ১৫৬৫ খ্রিস্টাব্দে তালিকোটা যুদ্ধে দাক্ষিণাত্য সালতানাত বিজয়নগর সাম্রাজ্য আক্রমণের পূর্ববর্তী এই শহরটি ছিল বিজয়নগর রাজাদের রাজধানী। এখানে রয়েছে খ্রিস্টীয় ষোড়শ শতাব্দীতে বিজয়নগর রাজাদের দ্বারা নির্মিত চেঙ্গলপট্টু দুর্গ এবং পরিধিস্থ হ্রদ।
১৬৩৯ খ্রিস্টাব্দে স্থানীয় শাসক তথা নায়করা ব্রিটিশ ইস্ট ইন্ডিয়া কোম্পানিকে ব্যবসায়িক কাজে সমুদ্র তট বরাবর বেশকিছু জমি প্রদান করতে সম্মতি দান করেছিলেন। দান করা একই জমি মাদ্রাজ বা বর্তমানে চেন্নাই শহরের প্রাণকেন্দ্র। ১৭৫১ খ্রিস্টাব্দে ফরাসিরা চেঙ্গলপট্টু ওপর নিজেদের আধিপত্য স্থাপন করেন। ১৭৫২ খ্রিস্টাব্দের রবার্ট ক্লাইভের তৎপরতায় তা আবার পুনরুদ্ধার হয়।
ব্রিটিশ শাসনের সাথে মহীশূরের হায়দার আলী শহরটিতে সৈন্য আটক করা হয়েছিল।১৭৮০ খ্রিস্টাব্দে কলনেল বেইলি পরাস্ত হলে স্যার হেক্টর মুনরো গুপ্তাবাসে যান। ১৯০০ খ্রিস্টাব্দে এই শহরটি মৃৎশিল্প এবং স্থানীয় বাজারে বিক্রিকে কেন্দ্র করে বিখ্যাত হয়ে ওঠে। এছাড়াও শহরকে কেন্দ্র করে রেশম ও সুতির বুনন, নীল উৎপাদন সিগার ফ্যাক্টরি এবং সমুদ্রতট বরাবর মূল্যবান লবণ উৎপাদন হয়ে থাকে।
চেঙ্গলপট্টুর অবস্থান রেখার মধ্যে। শহরটির গড় উচ্চতা সমুদ্রতল থেকে ৩৬ মিটার। চেঙ্গলপট্টুর বৃহত্তম হ্রদটি হল কোলবাই হ্রদ।
২০১১ খ্রিস্টাব্দে ভারতের জনগণনা অনুসারে চেঙ্গলপট্টুর মোট জনসংখ্যা ৬২,৫৭৯ জন, প্রতি হাজার পুরুষে এখানে ১,০২০ জন নারী বাস করেন, যা গড় জাতীয় লিঙ্গানুপাত ৯২৯ থেকে অধিক৷ ছয় বছর অনূর্ধ্ব শিশু সংখ্যা ৫,৮৮৪ যার মধ্যে শিশুপুত্র ৩,০৪৫ জন ও শিশুকন্যা ২,৮৩৯ জন৷ তপশিলি জাতি এবং তপশিলি উপজাতি জনগোষ্ঠীর সংখ্যা অনুপাত যথাক্রমে ১৫.৫৫ শতাংশ এবং ১.৪৪ শতাংশ। শহরটির গড় সাক্ষরতার হার ৮৩.২৫ শতাংশ, যা জাতীয় গড় সাক্ষরতার হার থেকে অনেক বেশি। শহরটিতে মোট পরিবার সংখ্যা ১৫,৬৭৫ টি। মোট শ্রমজীবী সংখ্যা ২৩,৯৩৭ জন, যার মধ্যে ২৬৪ জন কৃষক ২১৫ জন কৃষিজীবী, ৪৭৫ জন গৃহস্থলী সংক্রান্ত, ১৯,৩৭৬ জন অন্যান্য শ্রমজীবী, ৩,৬০৭ জন প্রান্তিক শ্রমজীবী, ১২৭ জন প্রান্তিক কৃষক, ৬৬ জন প্রান্তিক কৃষিজীবী, ১৭৫ জন প্রান্তিক গৃহস্থলী সংক্রান্ত, ৩,২৩৯ অন্যান্য প্রান্তিক শ্রমজীবী।
নুরুল ইসলাম জিহাদী

নুরুল ইসলাম জিহাদী (১৯৪৮ — ২৯ নভেম্বর ২০২১) ছিলেন একজন বাংলাদেশি দেওবন্দি ইসলামি পণ্ডিত, লেখক, শিক্ষাবিদ। তিনি হেফাজতে ইসলাম বাংলাদেশ ও আন্তর্জাতিক মজলিসে তাহাফফুজে খতমে নবুয়ত বাংলাদেশের মহাসচিব, আল জামিয়াতুল ইসলামিয়া মাখজানুল উলুম মাদ্রাসার মহাপরিচালক ও শায়খুল হাদিস ছিলেন। এছাড়াও তিনি দারুল উলুম হাটহাজারী ও বেফাকুল মাদারিসিল আরাবিয়া বাংলাদেশের মজলিসে শুরার সদস্য, যুক্তরাজ্যের জামিয়া খাতামুন্নাবিয়্যীন সহ উল্লেখযোগ্য সংখ্যক মসজিদ-মাদ্রাসার প্রতিষ্ঠাতা ও পৃষ্ঠপোষক ছিলেন।
নুরুল ইসলাম জিহাদী ১৯৪৮ সালে চট্টগ্রাম জেলার ফটিকছড়ি থানাধীন ধুরুং গ্রামের এক সম্ভ্রান্ত মুসলিম পরিবারে জন্মগ্রহণ করেন। তার পিতার নাম আব্দুর রশীদ।
প্রাথমিক জীবনে নাজিরহাট বড় মাদ্রাসায় তিনি কুরআনের হেফজ (মুখস্থ) সম্পন্ন করেন। হেফজ সমাপ্তির পর একই মাদ্রাসায় হেদায়াতুন্নাহু জামাত (মাধ্যমিক) পর্যন্ত অধ্যয়ন করেন। অতঃপর উচ্চতর শিক্ষার উদ্দেশ্যে তিনি দারুল উলুম হাটহাজারী মাদ্রাসায় ভর্তি হন। ১৯৭৪ সালে হাটহাজারী মাদ্রাসা থেকে দাওরায়ে হাদিস (মাস্টার্স) সমাপ্ত করেন।
তার উল্লেখযোগ্য শিক্ষকদের মধ্যে রয়েছেন মুফতি ফয়জুল্লাহ, শাহ আবদুল ওয়াহহাব, আব্দুল আজিজ, আহমাদুল হক, আবুল হাসান, মুহাম্মদ হামেদ, শাহ আহমদ শফী প্রমুখ।
শিক্ষাজীবন সমাপ্তির পর পটিয়া থানাধীন কৈয়গ্রাম মাদ্রাসায় শিক্ষক হিসেবে যোগদানের মাধ্যমে তার কর্মজীবনের সূচনা হয়। উক্ত মাদ্রাসায় এক বৎসর শিক্ষকতার পর বাবুনগর মাদ্রাসায় আহুত হলে সেখানে শিক্ষক হিসেবে নিয়ােজিত হন। বাবুনগর মাদ্রাসায় কয়েক বৎসর অধ্যাপনার পর ঢাকার আশরাফুল উলুম বড় কাটারা মাদ্রাসায় ১৯৮২ সাল পর্যন্ত অধ্যাপনা করেন। এসময়ে তার পিতার মৃত্যুবরণের পর তিনি নিজ বাড়িতে চলে যান ও পুনরায় বাবুনগর মাদ্রাসায় যােগদান করেন। ১৯৮৪ সালের ১০ জুলাই তিনি ঢাকা জেলার অন্তর্গত খিলগাঁও-এ আল জামিয়াতুল ইসলামিয়া মাখজানুল উলুম প্রতিষ্ঠা করেন। মৃত্যু পর্যন্ত তিনি এই মাদ্রাসার মহাপরিচালক ও শায়খুল হাদিস হিসেবে দায়িত্বরত ছিলেন। পাশাপাশি তিনি দারুল উলুম হাটহাজারীর মজলিসে শুরা এবং বেফাকুল মাদারিসিল আরাবিয়া বাংলাদেশের কেন্দ্রীয় মজলিসে শুরা ও আমেলার গুরুত্বপূর্ণ সদস্য হিসেবে দায়িত্ব পালন করেছেন। ১৯৭৮ সালে ইসলাম বিদ্বেষীদের প্রতিরোধের উদ্দেশ্যে তিনি “ইসলামী আন্দোলন পরিষদ” নামে একটি অরাজনৈতিক সংগঠন প্রতিষ্ঠা করেছিলেন। তিনি দীর্ঘ সময় ছিদ্দিক আহমদের সান্নিধ্যে ছিলেন। কাদিয়ানী বিরােধী আন্দোলন ও খতমে নবুয়ত আন্দোলনকে বেগবান করার লক্ষ্যে ১৯৯০ সালে প্রতিষ্ঠিত “আন্তর্জাতিক মজলিসে তাহাফফুজে খতমে নবুয়ত বাংলাদেশ”র তিনি মহাসচিব ছিলেন। ২০২০ সালের ২৬ ডিসেম্বর তিনি হেফাজতে ইসলাম বাংলাদেশের মহাসচিব নির্বাচিত হন।
বিশ্বের বিভিন্ন স্থানে তিনি বেশ কয়েকটি মসজিদ ও মাদ্রাসা প্রতিষ্ঠা করেছেন। তার মধ্যে উল্লেখযােগ্য:
এছাড়াও তিনি উল্লেখযোগ্য সংখ্যক মাদ্রাসার পৃষ্ঠপােষকতা করেছেন।
তার রচিত গ্রন্থ সমূহের মধ্যে রয়েছে :
তিনি ২০২১ সালের ২৯ নভেম্বর ঢাকার ল্যাবএইড হাসপাতালে চিকিৎসাধীন অবস্থায় মৃত্যুবরণ করেন। মুহিব্বুল্লাহ বাবুনগরীর ইমামতিতে বায়তুল মোকাররম জাতীয় মসজিদ ময়দানে তার জানাজার নামাজ অনুষ্ঠিত হয়। পরদিন দারুল উলুম হাটহাজারী মাদ্রাসার মাকবারায়ে জামিয়ায় শাহ আহমদ শফী ও জুনায়েদ বাবুনগরীর পাশে তাকে দাফন করা হয়।
হায়দ্রাবাদ কালীবাড়ি

হায়দ্রাবাদ মহানগরীর প্রধান রেল স্টেশন, সেকেন্দ্রাবাদ রেল স্টেশন হইতে ৭ কিলোমিটার দূরে "আম্মুগুড়ায়" অবস্থিত হায়দ্রাবাদ কালীবাড়ি হলো হায়দ্রাবাদের বৃহত্তম ও প্রসিদ্ধ একটি কালীমন্দির। এই তীর্থের পীঠদেবী কালী ও এই মন্দিরটির প্রাঙ্গনে শিবঠাকুর এবং ভগবান গণেশেরও মন্দির আছে। হায়দ্রাবাদ কালীবাড়ি বিশেষভাবে হায়দ্রাবাদ মহানগরীতে বসবাসরত বিপুলসংখ্যক প্রবাসী বাঙালিদের মাঝে কালীপুজো ও দুর্গাপুজো অনুষ্ঠিত করার জন্য বেশ জনপ্রিয়।
১৯৭৪ সালে মালকাজগিরি অঞ্চলের প্রাক্তন এমএলসি শ্রী এস মধুসূদন রেড্ডি, যিনি স্বয়ং একজন কালী ভক্ত ছিলেন, প্রায় ২০০০ বর্গ গজের একটি জমি হায়দ্রাবাদ কালীবাড়ি ট্রাস্টের নিকট কালীবাড়ি নির্মাণের জন্য দান করেন।
পরবর্তীকালে একাধিক ভক্ত, বিশেষত লালা চৌধুরী মামান রাম আগরওয়াল, যিনি একজন জনহিতিক ছিলেন, বিবেকানন্দপুরম এলাকায় কালীবাড়ি নির্মাণের জন্য যথেষ্ট পরিমাণে অনুদান সংগ্রহ তথা অর্থদান করতে এগিয়ে এসেছিলেন।
হায়দ্রাবাদ কালীবাড়ির যাত্রা শুরু হয় ১৯৭৪ সালে এবং মন্দিরটির ভিত্তি প্রস্তর স্থাপন করেছিলেন রামকৃষ্ণ মিশন হায়দ্রাবাদের তৎকালীন সভাপতি স্বামী রঙ্গনাথনন্দজী মহারাজ।
২৮শে আগস্ট, ১৯৭৮ এ, পশ্চিমবঙ্গের চিতপুর থেকে দক্ষিণেশ্বর কালী ঠাকুরের আদলে কালো পাথরের একক টুকরো দিয়ে তৈরি একটি মূর্তি কেনা হয়। ঠাকুরের মূর্তিটি রামকৃষ্ণ মিশনের স্বামী রঙ্গনাথনন্দজী মহারাজ দ্বারা স্থাপন করা হয় এবং এই অনুষ্ঠানে প্রধান অতিথি হিসেবে অন্ধ্র প্রদেশ সরকারের স্বীকৃতিপ্রাপ্ত বিভাগের তৎকালীন মন্ত্রী রাজা সাগী সূর্যনারায়ণ রাজু উপস্থিত থাকেন। দেবীর মূর্তি স্থাপনা এবং প্রাণপ্রতিষ্ঠা করেছিলেন কলকাতার বিখ্যাত "চুনাগালি কালী মন্দির" এর খ্যাত তান্ত্রিক পুরোহিত শ্রী গোষ্ঠ বেহারি ভট্টাচার্য, বিদ্যারত্ন। হায়দ্রাবাদ কালীবাড়ির সর্বপ্রথম পুরোহিত এ.কে. গঙ্গোপাধ্যায় তাঁকে শাস্ত্রের আদেশ অনুসারে বৈদিক ও তান্ত্রিক উপায়ে পূজা করতে সহায়তা করেছিলেন।
স্বামী রাঙ্গনাথনন্দজী মহারাজের নিকট তাঁর পথনির্দেশনের জন্য যোগাযোগ করা হলে তিনি পরামর্শ দিয়েছিলেন যে কালীবাড়িটির নাম "হায়দ্রাবাদ কালিবাড়ি" রাখা উচিত।
আজ, হায়দরাবাদ কালীবাড়ি বঙ্গীয় সংস্কৃতির প্রায় সকল প্রধান উৎসব ও পার্বণ অনুষ্ঠিত করে যেমন কালীপুজো, দুর্গাপুজো, সরস্বতী পূজা, অন্নপূর্ণা পূজা ইত্যাদি ও সমস্ত অমাবস্যা পূজা যেখানে মন্দিরে মা কালী পূজিত হন। এজাতীয় সমস্ত অনুষ্ঠানে প্রচুর সংখ্যক ভক্তরা সমবেত হন। কালীবাড়িতে শিশুদের জন্য একটি নিখরচায় স্কুল রয়েছে যেখানে বাংলা শেখানো হয়। এছাড়াও প্রতি রবিবার নাচ এবং গান শেখানো হয়। হায়দ্রাবাদের ভগিনী নগরী সেকেন্দ্রাবাদের আর.কে পুরাম, লাল বাজার, বোলারাম, ডিফেন্স কলোনি এবং সৈনিকপুরীর মতো আশেপাশের বিভিন্ন পাড়াগুলিতে বাস করা প্রায় ৩,০০০-এরও বেশি বাঙালি পরিবার প্রায়শই এই মন্দিরের দর্শন করে থাকেন। 
প্রতি বছর কালীপুজোর সময়ে মন্দিরে ১৫০০ জনের কাছাকাছি ভক্ত ও পু্ণ্যার্থীর সমাগম ঘটে।
মনসেহরা শিব মন্দির

মনসেহরা শিব মন্দির পাকিস্তানের অন্যতম প্রাচীন একটি হিন্দু মন্দির যেটি বর্তমানেও তার অস্তিত্বের সাক্ষ্য বহন করছে। মন্দিরটি কমপক্ষে ২০০০ থেকে ৩০০০ বছরের পুরোনো। পাকিস্তানের খাইবার পাখতুনখোয়া প্রদেশের মনসেহরা জেলার মনসেহরা শহর থেকে ১৫ কিমি দূরবর্তী চিত্তি পাত্তিতে মন্দিরটি অবস্থিত। বার্ষিক শিবরাত্রি উৎসবে সমগ্র পাকিস্তান ও বিদেশ থেকে বহু মানুষ মন্দির ও মহাদেব দর্শনে আগমন ঘটান।
প্রত্নতাত্ত্বিক গবেষণা অনুযায়ী বর্তমানে যেখানে মন্দিরটি অবস্থিত সেখানে প্রাচীনকালে আরও বহু মন্দির ছিল এবং মন্দিরের ভিতরের শিবলিঙ্গটি বহু পুরাতন ও কমপক্ষে ২০০০ বছরের পুরোনো। ১৮৩০ সালে জম্মুর রাজা তাঁর ভগভদভক্তির পরিচয়স্বরূপ মন্দিরটি পুনরুদ্ধার করেন। ১৮৪৭-১৮৪৮ সাল নাগাদ,কিছু মানুষ মন্দিরটি জোরপূর্বক বাজেয়াপ্ত করে ও নিজেদের অধিকারভুক্ত করে। তারা এমনকি ওই স্থানটিতে মন্দিরটি সম্পূর্ণ বন্ধ করে দেয়।
১৯৪৮ থেকে ২০০৮ সাল পর্যন্ত মন্দিরটি বন্ধ ও পরিত্যক্ত ছিল। ১৯৯৮ সাল পর্যন্ত মন্দিরটি হিন্দুদের কাছে অপ্রবেশ্য ছিল। ১৯৯৮ সালে,হিন্দুরা মন্দির খোলার দাবি জানায়। এরপর,পাকিস্তানি হিন্দুদের দ্বারা মন্দির আংশিক পুনরুদ্ধার হয়।
ভ্রৎসওয়াফ

ভ্রৎসওয়াফ দক্ষিণ-পশ্চিম পোল্যান্ডের একটি শহর। এটি ঐতিহাসিক সাইলেসিয়া অঞ্চলের বৃহত্তম শহর। সাইলেসীয় নিম্নভূমিতে ওদের নদীর তীরে ভ্রৎসওয়াফ অবস্থিত। বাল্টিক সাগর হতে ৩৫০ কিলোমিটার উত্তরে এবং সুদেতেন পর্বত হতে ৪০ কিলোমিটার দক্ষিণে শহরটির অবস্থান। ২০২০ সালের হিসাব অনুযায়ী ভ্রৎসওয়াফের জনসংখ্যা ৬,৪৩,৭৮২। সংলগ্ন মেট্রোপলিটন এলাকায় ১.২৫ মিলিয়ন মানুষ বসবাস করে।
শহরটি সাইলেসিয়া ও নিম্ন সাইলেসিয়ার ঐতিহাসিক রাজধানী। বর্তমানে এটি নিম্ন সাইলেসিয়া ভোইভোডশিপের রাজধানী। এখানকার ইতিহাস হাজার বছরের পুরনো। এটি পোলিশ রাজতন্ত্র, বোহেমীয় রাজতন্ত্র, হাঙ্গেরীয় রাজতন্ত্র, হাবসবুর্গ রাজতন্ত্র (অস্ট্রিয়া), প্রুশীয় রাজতন্ত্র ও জার্মানির অংশ ছিল। ১৯৪৫ সালে দ্বিতীয় বিশ্বযুদ্ধের সময় সীমানায় ব্যাপক পরিবর্তন সাধিত হলে ভ্রৎসওয়াফ পুনরায় পোল্যান্ডের অংশ হয়।
ভ্রৎসওয়াফ পৃথিবীর অন্যতম বিশ্ববিদ্যালয় শহর। প্রায় ১,৩০,০০০ শিক্ষার্থী এখানে বসবাস করে। তর্কযোগ্যভাবে এটি পৃথিবীর প্রধান যুবকেন্দ্রিক শহরগুলোর একটি । বিংশ শতাব্দীর সূচনালগ্ন থেকে ভ্রৎসওয়াফ বিশ্ববিদ্যালয় (পূর্বে ব্রেসলাউ বিশ্ববিদ্যালয়) নয় জন নোবেল বিজয়ী উপহার দিতে সক্ষম হয়েছে। শিক্ষার উচ্চমানের জন্য এটি এখনো বিখ্যাত। 
ভ্রৎসওয়াফ একটি গামা বৈশ্বিক শহর হিসেবে স্বীকৃতি লাভ করেছে। মার্সের জীবনমান সূচক অনুযায়ী এটি পৃথিবীর অন্যতম বসবাসযোগ্য শহর। ২০১৭ ও ২০১৯ সালের আইইএসই গতিশীলতা সূচক ভ্রৎসওয়াফকে বিশ্বের ১০০টি পরিপক্ব শহরের একটি হিসাবে স্বীকৃতি প্রদান করেছে। ভ্রৎসওয়াফ শহরের দৃষ্টিনন্দন জায়গাগুলোর মধ্যে রয়েছে প্রধান বাজার সরণি, ক্যাথেড্রাল দ্বীপ ও শতাব্দী ভবন। শেষোক্ত স্থাপনাটি ইউনেস্কোর বিশ্ব ঐতিহ্য তালিকার অন্তর্গত।
১৯৮৯,১৯৯৫ ও ২০১৯ সালে ভ্রৎসওয়াফে তাইজে সম্প্রদায়ের ইউরোপীয় যুব সম্মেলন আয়োজিত হয়। ১৯৯৭ সালে এখানে ইউকারিস্টিক কংগ্রেস অনুষ্ঠিত হয়। ২০১২ সালে ইউরোপীয় ফুটবল চ্যাম্পিয়নশিপের ম্যাচও এ শহরে খেলা হয়। ২০১৬ সালে শহরটি ইউরোপের সাংস্কৃতিক রাজধানী ও গ্রন্থ রাজধানীর স্বীকৃতি লাভ করে। ঐ বছর থিয়েটার অলিম্পিক, বিশ্ব ব্রিজ খেলা প্রতিযোগিতা ও ইউরোপীয় চলচ্চিত্র পুরস্কার উৎসবও এখানে আয়োজিত হয়। ২০১৭ সালে ভ্রৎসওয়াফে আইএফএলএ বার্ষিক সম্মেলনও অনুষ্ঠিত হয়। ২০১৯ সালে শহরটিকে ইউনেস্কোর সাহিত্য শহর ঘোষণা করা হয়।
প্রাচীন যুগে ভ্রৎসওয়াফের নিকটে বুদোগোরিয়াম নামক একটি স্থান ছিল। ক্লডিয়াস টলেমি কর্তৃক আনুমানিক ১৪২-১৪৭ সালে অঙ্কিত মানচিত্রে এই জায়গাটি চিত্রিত হয়েছিল। ষষ্ঠ শতাব্দী হতে এখানে জনবসতি গড়ে ওঠতে শুরু করে।
ভায়া রেজিয়া ও আম্বার সড়ক নামে দুইটি বাণিজ্যিক পথের সংযোগস্থলে ভ্রৎসওয়াফ শহরটি গড়ে ওঠে। দশম শতাব্দীতে বোহেমিয়ার ডিউক প্রথম ভ্রাতিস্লাভের নামানুসারে এর নাম হয় ভ্রাতিস্লাভিয়া। ৯৮৫ সালে ডিউক প্রথম মিয়েস্কো পোল্যান্ড জয় করার পর এর নাম হয় "ভ্রৎসওয়াফ।"
কান্তেশ্বর বর্মন

কান্তেশ্বর বর্মন পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ছিলেন।
কান্তেশ্বর বর্মন পাকিস্তানের গণপরিষদের সদস্য ছিলেন।
আব্দুল লতিফ বিশ্বাস (পাকিস্তানের রাজনীতিবিদ)

আব্দুল লতিফ বিশ্বাস পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ছিলেন।
আব্দুল লতিফ বিশ্বাস পাকিস্তানের গণপরিষদের সদস্য ছিলেন।
লাইসাম সিমাই

লাইসাম সিমাই হলেন অরুণাচল প্রদেশ রাজ্যের একজন ভারতীয় রাজনীতিবিদ। 
২০১৪ অরুণাচল প্রদেশ বিধানসভা নির্বাচনে সিমাই নামপং আসন থেকে বিজেপির সদস্য হয়ে নির্বাচিত হয়েছিলেন। 
লাইসাম সিমাই অরুণাচল প্রদেশের অন্যতম কনিষ্ঠ বিধায়ক। তিনি নিউ কামলাও নামে পরিচিত একটি প্রত্যন্ত গ্রাম থেকে এসেছেন যা অরুণাচল প্রদেশের পূর্বাঞ্চলের মনমাও অঞ্চলের আওতাধীন।
তবা তেদির

তবা তেদির অরুণাচল প্রদেশের ভারতীয় জনতা পার্টির রাজনীতিবিদ। তিনি ২০১৯ সালে ইয়াচুলি আসন থেকে ভারতীয় জনতা পার্টির প্রার্থী হিসাবে অরুণাচল প্রদেশ বিধানসভা নির্বাচনে নির্বাচিত হয়েছিলেন। তিনি ২০১৮ সাল থেকে দ্বিতীয় পেমা খান্ডু মন্ত্রকের শিক্ষা ও সাংস্কৃতিক বিষয়ক মন্ত্রী এবং দেশজ বিষয় বিভাগে ছিলেন।
ওয়াংলাম সাওন

ওয়াংলাম সাওন অরুণাচল প্রদেশের ভারতীয় রাজনীতিবিদ। 
২০১৪ অরুণাচল প্রদেশ বিধানসভা নির্বাচনে সাওন খোনসা পূর্ব আসন থেকে পিপলস পার্টি অরুণাচলের প্রার্থী হয়ে নির্বাচিত হয়েছিলেন। তিনি অবসরপ্রাপ্ত শিক্ষক।
তিনি ২০ সেপ্টেম্বর ২০১৬ এ বিধায়ক পদ থেকে পদত্যাগ করেছিলেন।
বসন্ত কুমার দাস (পাকিস্তানের রাজনীতিবিদ)

বসন্ত কুমার দাস পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ছিলেন।
বসন্ত কুমার দাস পাকিস্তানের গণপরিষদের সদস্য ছিলেন। তিনি পূর্ববাংলা বিধানসভায় বিরোধী দলের নেতার দায়িত্বও পালন করেছিলেন।
তপেন সিগা

তপেন সিগা ভারতের অরুণাচল প্রদেশের একজন রাজনীতিবিদ। তিনি অরুণাচলের উচ্চ সুবানসিড়ি জেলার দপোরিজো থেকে প্রাদেশিক পরিষদের সদস্য। তিনি ভারতীয় জনতা পার্টির সদস্য।
লিখা সায়া

লিখা সায়া (জন্ম ) হলেন অরুণাচল প্রদেশের একজন ভারতীয় রাজনীতিবিদ। 
২০১৪ অরুণাচল প্রদেশ বিধানসভা নির্বাচনে সায়া ইয়াকুলি আসন থেকে অরুণাচলের পিপলস পার্টির সদস্য হয়ে বিনা প্রতিদ্বন্দ্বিতায় নির্বাচিত হয়েছিলেন।
পাদি রিচো

পাডি রিচো ভারতের অরুণাচল প্রদেশের একজন রাজনীতিবিদ। তিনি নিম্ন সুবনসিরি জেলার জিরো-হাপোলি থেকে ভারতীয় জাতীয় কংগ্রেসের সদস্য হিসাবে অরুণাচল প্রদেশ বিধানসভার সদস্য ছিলেন। তাঁর উত্তরসূরী হলেন তেজ টাকি, যিনি ২০১৬ সালের অক্টোবর পর্যন্ত জিরো-হাপোলির বিধায়ক ছিলেন।
নাকাপ নালো

নাকাপ নালো অরুণাচল প্রদেশের ভারতীয় জনতা পার্টির রাজনীতিবিদ। তিনি ২০১৯ সালে নাচো আসন থেকে অরুণাচল প্রদেশ বিধানসভা নির্বাচনে ভারতীয় জনতা পার্টির প্রার্থী হিসাবে নির্বাচিত হয়েছিলেন। তিনি ২০১৯ সাল থেকে দ্বিতীয় পেমা খান্ডু মন্ত্রণালয়ে পর্যটন ও পরিবহন ও নাগরিক বিমান বিভাগের মন্ত্রী।
জিংনু নামচুম

জিংনু নামচুম (জন্ম: ১৯৭৭) হলেন অরুণাচল প্রদেশের আইনসভার সদস্য (এমএলএ)। তিনি অরুণাচল প্রদেশের নামসাইয়ের (আগের লোহিত জেলা) নামসাই আসন থেকে ভারতীয় জনতা পার্টির সদস্য হয়ে নির্বাচিত হয়েছিলেন।
তিনি ২০১৬ সাল অবধি ভারতীয় জাতীয় কংগ্রেসে ছিলেন, তারপর তিনি অরুণাচলের পিপলস পার্টিতে যোগ দিয়েছিলেন এবং ২০১৪ সাল থেকে অরুণাচল প্রদেশ বিধানসভার সদস্য ছিলেন। 
দলবিরোধী কর্মকাণ্ডের জন্য পিপিএ কর্তৃক স্থগিত হওয়া ৬ জন বিধায়কের মধ্যে জিংনু নামচুম ও মুখ্যমন্ত্রী পেমা খান্ডুও ছিলেন।
হনচুন নাগান্দম

হনচুন নাগান্দম একজন ভারতীয় রাজনীতিবিদ এবং ভারতীয় জনতা পার্টির সদস্য। নাগান্দম লংডিং জেলার পঙ্গচাও-ওয়াক্কা আসন থেকে অরুণাচল প্রদেশ বিধানসভার সদস্য ছিলেন। তিনি পেমা খান্ডু সরকারের শিক্ষামন্ত্রী।
ওলোম পানিয়াং

ওলোম পানিয়াং হলেন অরুণাচল প্রদেশ রাজ্যের একজন ভারতীয় রাজনীতিবিদ। 
পানিয়ং ২০১৪ অরুণাচল প্রদেশ বিধানসভা নির্বাচনে মরিয়াং-গেকু আসন থেকে বিজেপি প্রার্থী হয়ে নির্বাচিত হয়েছিলেন।
ইরাকের ভূগোল

ইরাকের ভূগোল বৈচিত্রপূর্ণ এবং সেগুলি পাঁচটি প্রধান অঞ্চলের মধ্যে পড়ে: মরুভূমি (ইউফ্রেটিস এর পশ্চিমে), উচ্চ মেসোপটেমিয়া (উচ্চ টাইগ্রিস এবং ইউফ্রেটিস নদীর মধ্যে), ইরাকের উত্তরের উচ্চভূমি, নিম্ন মেসোপটেমিয়া এবং প্রায় তিকরিত থেকে পারস্য উপসাগর পর্যন্ত প্রসারিত পাললিক সমভূমি।
দেশটির উত্তর-পূর্ব দিকের পাহাড়গুলি আলপাইনের একটি সম্প্রসারিত রূপ যা বলকান থেকে দক্ষিণে তুরস্ক, উত্তরের ইরাক, ইরান এবং আফগানিস্তান হয়ে অবশেষে পাকিস্তান এ হিমালয় এর মধ্য দিয়ে পূর্ব দিকে প্রসারিত হয়েছে। দেশটির দক্ষিণ-পশ্চিম এবং মাঝের প্রদেশগুলিতে অবস্থিত মরুভূমি ভৌগোলিকভাবে আরব উপদ্বীপের অন্তর্গত এবং তা সৌদি আরব এবং জর্ডানের সীমান্ত বরাবর অবস্থান করছে।
ইরাকি সরকার সহ বেশিরভাগ ভূগোলবিদ এ দেশের ভূগোলকে চারটি প্রধান অঞ্চলে ভাগ করে আলোচনা করেন: পশ্চিম এবং দক্ষিণ-পশ্চিমে মরুভূমি; উচ্চ টাইগ্রিস এবং ইউফ্রেটিস নদীর (আরবীতে যথাক্রমে "দজলা" এবং "ফোরাত") মধ্যবর্তী ঢেউ খেলানো সমভূমি; উত্তর ও উত্তর-পূর্ব দিকের উচ্চভূমি; এবং টাইগ্রিস এবং ইউফ্রেটিস প্রবাহিত পললভূমি।
ইরাকের সরকারী পরিসংখ্যান সংক্রান্ত প্রতিবেদনগুলিতে মোট জমির পরিমাণ দেখানো হয় । কিন্তু মার্কিন পররাষ্ট্র দফতর কর্তৃক একটি প্রকাশনায় অঞ্চলটির তথ্য দেওয়া হয়েছে ।
সামাররার উত্তরে টাইগ্রিস এবং হিট এর উত্তরে ইউফ্রেটিসের মধ্যবর্তী উঁচু অঞ্চলটি আল জাজিরা (দ্বীপ) হিসাবে পরিচিত। সেটি একটি বৃহত্তর অঞ্চলের অংশ যা পশ্চিমে সিরিয়ায় দুটি নদীর মাঝখানে এবং তুরস্ক পর্যন্ত প্রসারিত। এলাকার জল প্রবাহ গভীরভাবে কাটা উপত্যকার মধ্যে দিয়ে প্রবাহিত হয় এবং এই অংশের সেচ নিম্ন সমভূমির চেয়ে অনেক বেশি কঠিন হয়। এই অঞ্চলের দক্ষিণ-পশ্চিম অঞ্চলগুলিকে মরুভূমি বা আধা-মরুভূমি হিসাবে শ্রেণীবদ্ধ করা হয়েছে। উত্তরের অংশে নিনেভে সমভূমি, দুহোক এবং জাখো এর মতো স্থানগুলিতে মূলত ভূমধ্যসাগরীয় উদ্ভিদের সমন্বয় দেখা যায়। এই গাছপালা পর্যায়ক্রমে শুকিয়ে গিয়ে শুষ্ক গ্রীষ্মে বাদামী বর্ণ ধারণ করে এবং সিক্ত শীতে আবার ঝাড়া দিয়ে বেঁচে ওঠে।
উচ্চ এবং নিম্ন মেসোপটেমিয়ার মাঝে হ'ল বাগদাদ এর আশেপাশের নগর অঞ্চল। এই "বাগদাদ বেষ্টনী"-কে (বাগদাদ বেল্ট) ইরাকি রাজধানী সংলগ্ন প্রদেশ হিসাবে বর্ণনা করা যেতে পারে এবং একে চারটি চতুষ্কোণে বিভক্ত করা যেতে পারে: উত্তর-পূর্ব, দক্ষিণ-পূর্ব, দক্ষিণ-পশ্চিম এবং উত্তর-পশ্চিম। উত্তর থেকে শুরু এই বেষ্টনীগুলির মধ্যে আছে সালাহউদ্দিন তারপর ঘড়ির কাঁটার অভিমুখে বাগদাদের অন্য প্রদেশগুলির মধ্যে উত্তর-পূর্ব দিকে দিয়ালা, দক্ষিণ-পশ্চিমে বাবিল এবং ওয়াসিত থেকে পশ্চিম দিকের আশেপাশে আল আনবার প্রদেশ অবস্থান করছ।
নিদো পবিত্রা

নিদো পবিত্রা হলেন কংগ্রেস পার্টির বিধায়ক এবং ভারতের অরুণাচল প্রদেশের স্বাস্থ্য ও পরিবার কল্যাণ বিভাগের সংসদীয় সচিব। তার ছেলে নিডো তানিয়া নিডো তানিয়া মৃত্যু ঘটনার শিকার হয়েছিল।
ওয়াংনিয়া পঙ্গতে

ওয়াংনিয়া পঙ্গতে (মৃত্যু: ১৫ জুন ২০১৩) একজন ভারতীয় ফুটবল খেলোয়াড় এবং রাজনীতিবিদ।
১৯৯০ সালে তিনি চ্যাংল্যাং উত্তর বিধানসভা কেন্দ্র থেকে অরুণাচল প্রদেশের বিধায়ক ছিলেন। তিনি গবেষণা, গ্রন্থাগার, শ্রম ও কৃষির জন্য নৌপরিবহন মন্ত্রী (স্বতন্ত্র চার্জ) হিসাবে দায়িত্ব পালন করেছিলেন। ২০০৪ সালে তিনি পুনরায় নির্বাচিত হন। তিনি অরুণাচল প্রদেশের মিনারেল ডেভেলপমেন্ট ট্রেডিং কর্পোরেশনের চেয়ারম্যান ছিলেন।
পঙ্গতে ১৫ জুন ২০১৩ সালে একটি ট্র্যাফিক সংঘর্ষে মারা গিয়েছিলেন। তাঁর স্ত্রী, দুই ছেলে ও দুই মেয়ে রয়েছে।
দাসাংলু পুল

দাসাংলু পুল অরুণাচল প্রদেশের ভারতীয় জনতা পার্টির রাজনীতিবিদ। তিনি হায়ুলিয়াং থেকে ২০১৬ সালে অরুণাচল প্রদেশ বিধানসভা নির্বাচনে নির্বাচিত হয়েছিলেন। তিনি ২০১৬ সালে সংক্ষিপ্ত সময়ের জন্য উত্তর-পূর্বাঞ্চলীয় রাজ্য অরুণাচল প্রদেশের প্রাক্তন মুখ্যমন্ত্রী কালীখো পুলের স্ত্রী ছিলেন।
বালো রাজা

বালো রাজা অরুণাচল প্রদেশের ভারতীয় জনতা পার্টির রাজনীতিবিদ। তিনি পালিন থেকে ২০১৯ সালে অরুণাচল প্রদেশ বিধানসভা নির্বাচনে নির্বাচিত হয়েছিলেন।
টি এল রাজকুমার

টি এল রাজকুমার ভারতের অরুণাচল প্রদেশের রাজনীতিবিদ। রাজকুমার ১৯৯০, ১৯৯৫ এবং ১৯৯৯ সালে অরুণাচল প্রদেশ বিধানসভা নির্বাচনে খোন্সা পূর্ব আসন থেকে ভারতীয় জাতীয় কংগ্রেসের প্রার্থী হয়ে নির্বাচিত হয়েছিলেন। তবে ২০১৪ অরুণাচল প্রদেশ বিধানসভা নির্বাচনে তিনি জনতা পার্টির হয়ে অরুণাচল পিপলস পার্টির ওয়াংলাম সাভিনের কাছে হেরেছিলেন।
কামেন রিঙ্গু

কামেন রিঙ্গু হলেন অরুণাচল প্রদেশের একজন ভারতীয় রাজনীতিবিদ, যিনি পিপিএ পুনরুত্থিত করেছিলেন। তিনি ভারতের অরুণাচল প্রদেশের একটি আঞ্চলিক রাজনৈতিক দল অরুণাচল কংগ্রেসের সভাপতি ছিলেন। বর্তমানে তিনি দলের চেয়ারম্যান হিসাবে অরুণাচলের পিপলস পার্টির সাথে যুক্ত রয়েছেন।
লিজুম রনিয়া

লিজুম রনিয়া ভারতে অরুণাচল প্রদেশের রাজনীতিবিদ। তিনি ১৯৮২ সালে এমআর ডোডুমের সাথে অরুণাচল প্রদেশের ভারতীয় জনতা পার্টির প্রতিষ্ঠাতা সদস্য ছিলেন। পরে, তিনি জাতীয় কংগ্রেসের সদস্য হয়ে লিরোমোবা আসন থেকে অরুণাচল প্রদেশ বিধানসভায় নির্বাচিত হয়েছিলেন এবং ১৯৯০ থেকে ১৯৯৯ সাল পর্যন্ত দায়িত্ব পালন করেছিলেন। এর আগে তিনি ১৯৮৪ সালে ওলং উত্তর আসন থেকে ভারতীয় জনতা পার্টির সদস্য হিসাবে নির্বাচিত হয়েছিলেন।
তেচি হেমু

তেচি হেমু একজন ভারতীয় রাজনীতিবিদ এবং ভারতীয় জনতা পার্টির সদস্য। হেমু ২০০৪ সালে পূর্ব কামেং জেলার পাক্কে-ক্যাসাং আসন থেকে অরুণাচল প্রদেশ বিধানসভার সদস্য নির্বাচিত হয়েছিলেন।
তাতুঙ্গ জামোহ

তাতুঙ্গ জামোহ হলেন অরুণাচল প্রদেশ রাজ্যের একজন ভারতীয় রাজনীতিবিদ। 
২০১৪ অরুণাচল প্রদেশ বিধানসভা নির্বাচনে জামোহ পাশিঘাট পশ্চিম আসন থেকে অরুণাচলের পিপলস পার্টির হয়ে বিনা প্রতিদ্বন্দ্বিতায় নির্বাচিত হয়েছিলেন। শিক্ষাগত যোগ্যতার দিক থেকে তিনি স্নাতক।
নিয়ামার কারবাক

নিয়ামার কারবাক ভারতের অরুণাচল প্রদেশের একজন ভারতীয় রাজনীতিবিদ। 
কারবাক ২০১৫ অরুণাচল প্রদেশ বিধানসভা নির্বাচনে লিরোমোবা আসন থেকে আইএনসি প্রার্থী হয়ে নির্বাচিত হয়েছিলেন। 
অরুণাচল প্রদেশ বিধানসভা
বসন্ত কুমার দাস (ভারতীয় রাজনীতিবিদ)

বসন্ত কুমার দাস (১৮৮৯-১৯৮৪) ছিলেন ভারতীয় জাতীয় কংগ্রেসের একজন ভারতীয় রাজনীতিবিদ। ১৯৫২ এবং ১৯৬২ সালে তিনি পশ্চিমবঙ্গের কনটাই আসন থেকে ভারতীয় সংসদের নিম্নকক্ষ লোকসভায় নির্বাচিত হয়েছিলেন। তিনি এর আগে পশ্চিমবঙ্গের প্রতিনিধিত্বকারী ভারতের গণপরিষদের সদস্য ছিলেন।
ব্রুনাই দারুসসালাম জাতীয় ফুটবল অ্যাসোসিয়েশন

ব্রুনাই দারুসসালাম জাতীয় ফুটবল অ্যাসোসিয়েশন (, ; এছাড়াও সংক্ষেপে এনএফএবিডি নামে পরিচিত) হচ্ছে ব্রুনাইয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫২ সালে প্রতিষ্ঠিত হয়েছে। এটি প্রতিষ্ঠার ২০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৭ বছর পর ১৯৬৯ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ব্রুনাইয়ের রাজধানী বন্দর সেরি বেগাওয়ানে অবস্থিত।
এই সংস্থাটি ব্রুনাইয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ব্রুনাই সুপার লীগ, ব্রুনাই প্রিমিয়ার লীগ, ব্রুনাই এফএ কাপ এবং ব্রুনাই সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে ব্রুনাই দারুসসালাম জাতীয় ফুটবল অ্যাসোসিয়েশনের সভাপতির দায়িত্ব পালন করছেন পেঙ্গিরান মাতুসিন মাতাসান এবং সাধারণ সম্পাদকের দায়িত্ব পালন করছেন মুহম্মদ সাল্লিহ।
স্কটিশ জুনিয়র ফুটবল অ্যাসোসিয়েশন

স্কটিশ জুনিয়র ফুটবল অ্যাসোসিয়েশন (; এছাড়াও সংক্ষেপে এসজেএফএ নামে পরিচিত) হচ্ছে স্কটল্যান্ডের ফুটবলের নিয়ন্ত্রক সংস্থা। এটি স্কটিশ ফুটবল অ্যাসোসিয়েশন দ্বারা অনুমোদিত একটি ফুটবল সংস্থা, যারা স্কটল্যান্ডের জ্যেষ্ঠ পর্যায়ের ফুটবল নিয়ন্ত্রণ করে; এখানে "জ্যেষ্ঠ" শব্দটি খেলোয়াড়দের বয়সের বদলে ফুটবল খেলার স্তরকে বোঝায়। এই পর্যায়ের সবচেয়ে কাছাকাছি সমতুল্য পরিভাষা হচ্ছে ইংল্যান্ডের লীগ বহির্ভূত ফুটবল, পার্থক্য হচ্ছে যে স্কটল্যান্ডের জ্যেষ্ঠ পর্যায়ের ফুটবল একইভাবে স্কটল্যান্ডের ফুটবল লীগ ব্যবস্থায় সমন্বিত নয়। এই সংস্থাটি ১৮৮৬ সালে প্রতিষ্ঠিত হয়েছে। এটি প্রতিষ্ঠার ০০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ০০ বছর পর ০০০১ সালে সংস্থাটি তাদের আঞ্চলিক সংস্থা টেমপ্লেটঅসংক্ষেপর সদস্যপদ লাভ করে। এই সংস্থার সদর দপ্তর স্কটল্যান্ডের রাজধানী গ্লাসগোর হ্যাম্পডেন পার্কে অবস্থিত।
এই সংস্থাটি স্কটল্যান্ডের জ্যেষ্ঠ পর্যায়ের ফুটবল নিয়ন্ত্রণ করার পাশাপাশি উক্ত পর্যায়ের সকল কার্যক্রম পরিচালনা করে। এরপূর্বে স্কটিশ জুনিয়র এফএ ছিল, যা অক্টোবর ১৮৮০ সালে গ্লাসগোতে প্রতিষ্ঠিত হয়। উক্ত সংস্থাটি ১৮৮০–৮১ মৌসুমে একটি স্কটিশ জুনিয়র কাপ প্রতিযোগিতা পরিচালনা করে, কিন্তু ঐ মৌসুম শেষে সংস্থাটি বিলুপ্ত হয়েছে বলে ধারণা করা হয়।
জামিয়া সুবহানিয়া মাহমুদ নগর

জামিয়া সুবহানিয়া মাহমুদ নগর ঢাকার তুরাগের ধউরে অবস্থিত একটি কওমি মাদ্রাসা। ১৯৯৮ সালে নূর হুসাইন কাসেমী এটি প্রতিষ্ঠা করেন। মাদরাসাটির কিতাব বিভাগে দাওরায়ে হাদিস (স্নাতক সমমান) ইফতা, দাওয়াহ পর্যন্ত অধ্যায়নের ব্যবস্থা রয়েছে।
১৯৯৮ সালের ২২ মে প্রখ্যাত দেওবন্দি ইসলামি পণ্ডিত নূর হুসাইন কাসেমী মাদ্রাসাটি প্রতিষ্ঠা করেন এবং মুহতামিমের দায়িত্ব গ্রহণ করেন। পরের বছর মাদ্রাসাটিতে দাওরায়ে হাদিস চালু করা হয়। ২০২০ সালের ১৩ ডিসেম্বর কাসেমী মৃত্যুবরণ করলে তাকে এ মাদ্রাসা সংলগ্ন কবরস্থানেই দাফন করা হয়।
মাদ্রাসাটির পাঠ্যক্রম দারসে নিজামি অনুসারে তৈরি। এটি আল হাইআতুল উলয়া লিল জামিআতিল কওমিয়ার অধীনে দাওরায়ে হাদিস এবং বেফাকুল মাদারিসিল আরাবিয়ার অধীনে অন্যান্য বোর্ড পরীক্ষায় অংশগ্রহণ করে থাকে।
হেরল্ড কামিন্স

হেরল্ড কামিন্স এমডি (জন্ম: মে ২৮, ১৮৯৩–-মৃত্যু: ১২ মে, ১৯৭৬) একজন শারীরস্থানবিদ (Anatomist) এবং ত্বকের দাগের চর্চায় বিশেষজ্ঞ ছিলেন। তাঁকে ত্বকের দাগের চর্চা অথবা Dermatoglyphics-এর প্রতিষ্ঠাতা হিসেবে মান্যতা দেওয়া হয়।
হেরল্ড কামিন্স মার্কলেভিল, ইন্ডিয়ানার স্থানীয় অধিবাসী ছিলেন, তিনি মিশিগান বিশ্ববিদ্যালয়ে শিক্ষালাভ করেছিলেন, এবং সেখান থেকেই ১৯১৬ খ্রিস্টাব্দে তাঁর বিএ ডিগ্রি অর্জন করেন। মিশিগান বিশ্ববিদ্যালয়ে পাঠ গ্রহণ কালে তাঁকে সম্মানিত সমাজের দুটি শিক্ষা বিষয়ক অভিধা সিগমা শি এবং ফি বেটা কপ্পা দিয়ে সম্মান জানানো হয়েছিল। ১৯২৫ খ্রিস্টাব্দে কামিন্স তুলেন বিশ্ববিদ্যালয় থেকে শারীরস্থানবিদ্যায় পিএইচডি উপাধি সম্পন্ন করেন।
একজন শিক্ষাবিদ হিসেবে কামিন্স ৫০০০ সংখ্যাধিক শিক্ষার্থীকে শিক্ষাদান করেছেন। তিনি ১৯১৬ থেকে ১৯১৭ খ্রিস্টাব্দে ভ্যান্ডারবিল্ট ইউনিভার্সিটিতে শরীরকোষ বিজ্ঞান প্রশিক্ষক এবং আণুবীক্ষণিক শারীরস্থান বিষয়ে সহযোগী অধ্যাপক হিসেবে ১৯১৭ থেকে ১৯১৯ পর্যন্ত কর্মরত ছিলেন। ১৯১৯ খ্রিস্টাব্দে কামিন্স তুলেন বিশ্ববিদ্যালয়ে অনুষদ হিসেবে যোগদান করেন; যেখানে তিনি তাঁর শিক্ষক জীবনের বাকি দিনগুলো অতিবাহিত করেন। প্রায় পাঁচ দশকে তিনি বিভিন্ন পদে অধিষ্ঠিত ছিলেন। তুলেন বিশ্ববিদ্যালয়ে যেসব পদে তিনি কাজ করেছেন, তা হল: 
কামিন্স অসংখ্য সাময়িক পত্র এবং সহযোগী সংস্থার বিভিন্ন পদেও অধিষ্ঠিত ছিলেন:
১৯২৬ খ্রিস্টাব্দে কামিন্স ত্বকের দাগের চর্চা শব্দটা প্রচলন করেছিলেন।
সংযুক্ত আরব আমিরাত জাতীয় ফুটবল দল

সংযুক্ত আরব আমিরাত জাতীয় ফুটবল দল () হচ্ছে আন্তর্জাতিক ফুটবলে সংযুক্ত আরব আমিরাতের প্রতিনিধিত্বকারী পুরুষদের জাতীয় দল, যার সকল কার্যক্রম সংযুক্ত আরব আমিরাতের ফুটবলের সর্বোচ্চ নিয়ন্ত্রক সংস্থা সংযুক্ত আরব আমিরাত ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৭৪ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৭২ সালের ১৭ই মার্চ তারিখে, সংযুক্ত আরব আমিরাত প্রথমবারের মতো আন্তর্জাতিক খেলায় অংশগ্রহণ করেছে; সৌদি আরবের রিয়াদে অনুষ্ঠিত উক্ত ম্যাচে সংযুক্ত আরব আমিরাত কাতারকে ১–০ গোলের ব্যবধানে পরাজিত করেছে।
"আল আবিয়াদ" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় সংযুক্ত আরব আমিরাতের বৃহত্তম শহর দুবাইয়ে অবস্থিত। বর্তমানে এই দলের ম্যানেজারের দায়িত্ব পালন করছেন বের্ট ভান মারভেইক এবং অধিনায়কের দায়িত্ব পালন করছেন শাবাব আল-আহলির রক্ষণভাগের খেলোয়াড় ওয়ালিদ আব্বাস।
সংযুক্ত আরব আমিরাত এপর্যন্ত মাত্র ১ বার ফিফা বিশ্বকাপে অংশগ্রহণ করেছে, যেখানে তাদের সাফল্য হচ্ছে গ্রুপ পর্বে অংশগ্রহণ করা। অন্যদিকে, এএফসি এশিয়ান কাপে সংযুক্ত আরব আমিরাত এপর্যন্ত ১০ বার অংশগ্রহণ করেছে, যার মধ্যে সেরা সাফল্য হচ্ছে ১৯৯৬ এএফসি এশিয়ান কাপের ফাইনালে পৌঁছানো, যেখানে তারা সৌদি আরবের সাথে ০–০ গোলে ড্র করার পর পেনাল্টি শুট-আউটে ৪–২ গোলের ব্যবধানে পরাজিত হয়েছে।
আদনান আল তালইয়ান, ইসমাইল মাতার, জুহাইর বাখিত, আলি মাবখুত এবং আহমদ খলিলের মতো খেলোয়াড়গণ সংযুক্ত আরব আমিরাতের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯৮ সালের নভেম্বর মাসে প্রকাশিত র‌্যাঙ্কিংয়ে সংযুক্ত আরব আমিরাত তাদের ইতিহাসে সর্বোচ্চ অবস্থান (৪০তম) অর্জন করে এবং ২০১২ সালের জানুয়ারি মাসে প্রকাশিত র‌্যাঙ্কিংয়ে তারা ১৩৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সংযুক্ত আরব আমিরাতের সর্বোচ্চ অবস্থান হচ্ছে ২৪তম (যা তারা ২০১৫ সালে অর্জন করেছিল) এবং সর্বনিম্ন অবস্থান হচ্ছে ১৪০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
উসমানীয় রাজবংশের পরিবার বৃক্ষ

এটি সকল উসমানীয় সুলতান এবং তাদের মা ও বাবাদের একটি তালিকা। নিম্নে পরিবার বৃক্ষের মাধ্যমে তা দেখানো হলো।
ফৌজিয়া এজাজ খান

ফৌজিয়া এজাজ খান () একজন পাকিস্তানি রাজনীতিবিদ ও নারী সাংসদ। তিনি ২০০৮-২০১২ পর্যন্ত পাকিস্তান জাতীয় পরিষদের সদস্য ছিলেন।
২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে মুত্তাহিদা কওমি আন্দোলনের প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন। দ্বৈত নাগরিকত্বের কারণে ২০১২ সালে তিনি তার জাতীয় পরিষদের সদস্য পদ থেকে পদত্যাগ করেছিলেন।
ইমরানা সাঈদ জামিল

ইমরানা সাঈদ জামিল () একজন পাকিস্তানি রাজনীতিবিদ ও নারী সাংসদ। তিনি ২০০৮-২০১৩ পর্যন্ত পাকিস্তান জাতীয় পরিষদের সদস্য ছিলেন।
২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে মুত্তাহিদা কওমি আন্দোলনের প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন।
ইমতিয়াজ সুলতানা বুখারী

ইমতিয়াজ সুলতানা বুখারি () একজন পাকিস্তানি রাজনীতিবিদ ও নারী সাংসদ। তিনি ২০০৮-২০১৩ পর্যন্ত পাকিস্তান জাতীয় পরিষদের সদস্য ছিলেন।
তিনি ২০০২ সালে পাকিস্তানের সাধারণ নির্বাচনে নারীদের জন্য সংরক্ষিত একটি আসনে পাকিস্তান মুসলিম লীগ (এন) এর প্রার্থী হিসাবে খাইবার পাখতুনখোয়া প্রদেশের প্রাদেশিক পরিষদের সদস্য নির্বাচিত হয়েছিলেন।
২০০৮ সালের পাকিস্তানের সাধারণ নির্বাচনে খাইবার পাখতুনখোয়া থেকে নারীদের জন্য সংরক্ষিত একটি আসনে তিনি পাকিস্তান মুসলিম লীগের (এন) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।
তিনি পাকিস্তান মুসলিম লীগের (এন) মহিলা শাখার সভাপতির দায়িত্ব পালন করেছিলেন।
জিল্লে হুমা উসমান

জিল্লে হুমা উসমান একজন পাকিস্তানি রাজনীতিবিদ ও নারী মানবাধিকার কর্মী ছিলেন। তিনি পারভেজ মোশাররফের সামরিক একনায়কত্বের সময় মন্ত্রীর দায়িত্ব পালন করেছিলেন।
উসমান ১৯৯৭ সালে এলএলবি ডিগ্রি অর্জন করেন এবং পরে লাহোরের পাঞ্জাব বিশ্ববিদ্যালয় থেকে রাষ্ট্র বিজ্ঞানে স্নাতক করেন।
উসমান ড. মোহাম্মদ উসমান হায়দারকে বিয়ে করেছেন। তিনি দুইটি ছোট ছেলেমেয়েদের মা ছিলেন। তিনি পরিবারের একমাত্র সদস্য ছিলেন, যে রাজনীতির সাথে জড়িত। তিনি রাজনৈতিক দল পাকিস্তান মুসলিম লীগ (কিউ) রাজনীতির সাথে জড়িত ছিলেন।
২০০২ সালের পাকিস্তানের সাধারণ নির্বাচনে তিনি পাঞ্জাবের একটি আসনে লড়াই করেন এবং সর্বোচ্চ ভোট পেয়ে নির্বাচিত হন। ২০০২-২০০৬ পর্যন্ত তিনি উন্নয়ন ও পরিকল্পনা সম্পর্কিত সংসদীয় সচিব হিসেবে দায়িত্ব পালন করেন। ২০০৬ সালে, তিনি নারীদের জন্য সামাজিক কল্যাণমন্ত্রী হিসেবে নিযুক্ত হন।
ফারহাত বেগম

ফারহাত বেগম () একজন পাকিস্তানি রাজনীতিবিদ ও নারী সাংসদ। তিনি ২০০৮-২০১৩ পর্যন্ত পাকিস্তান জাতীয় পরিষদের সদস্য ছিলেন।
২০০৮ সালের পাকিস্তানের সাধারণ নির্বাচনে খাইবার পাখতুনখোয়া থেকে নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন।
ফারুখ খান

ফারুখ খান একজন পাকিস্তানি রাজনীতিবিদ ও নারী সাংসদ। তিনি ২০১৮ সালে পাকিস্তান জাতীয় পরিষদের সদস্য নির্বাচিত হন।
২০১৮ সালের পাকিস্তানের সাধারণ নির্বাচনে পাঞ্জাব থেকে নারীদের জন্য সংরক্ষিত একটি আসনে পাকিস্তান মুসলিম লীগের (কিউ) প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন।
ফারজানা মুশতাক গনি

ফারজানা মুশতাক গনি () একজন পাকিস্তানি রাজনীতিবিদ ও নারী সাংসদ। তিনি ২০০৮-২০১৩ পর্যন্ত পাকিস্তান জাতীয় পরিষদের সদস্য ছিলেন।
ফারজানা গনি মুশতাক আহমেদ গনির স্ত্রী।
২০০৮ সালের পাকিস্তানের সাধারণ নির্বাচনে খাইবার পাখতুনখোয়া থেকে নারীদের জন্য সংরক্ষিত একটি আসনে তিনি পাকিস্তান মুসলিম লীগের (কিউ) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।
ফিজা জুনেজো

ফিজা জুনেজো () একজন পাকিস্তানি রাজনীতিবিদ ও নারী সাংসদ। তিনি ২০০২-২০১৩ পর্যন্ত পাকিস্তান জাতীয় পরিষদের সদস্য ছিলেন।
ফণিজা জুনেজো পাকিস্তানের সাবেক প্রধান মন্ত্রী মোহাম্মদ খান জুনেজোর কন্যা।
২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে পাকিস্তান মুসলিম লীগের (কিউ) প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন।
আন্টভের্প

আন্টভের্প ( ) বা অঁভের্স ( ) পশ্চিম ইউরোপের রাষ্ট্র বেলজিয়ামের একটি নগরী। এটি দেশটির ফ্লেমিশ অঞ্চলের আন্টভের্প প্রদেশের রাজধানী নগরী। এর জনসংখ্যা প্রায় ৫ লক্ষ ২০ হাজার। মূল শহরের জনসংখ্যার বিচারে এটি বেলজিয়ামের বৃহত্তম নগরী। আন্টভের্প মহানগর এলাকার জনসংখ্যা প্রায় ১২ লক্ষ, ফলে এটি বেলজিয়ামের রাজধানী ব্রাসেল্‌স নগরীর পরে দেশটির দ্বিতীয় বৃহত্তম মহানগরী। ইংরেজিতে নগরীটিকে "অ্যান্টওয়ার্প" নামে ডাকা হয়।
আন্টভের্প নগরীটি শেল্ট নদীর তীরে দাঁড়িয়ে আছে। এটি নদীটির ভেস্টারশেল্ডে (পশ্চিম শেল্ট) মোহনার মাধ্যমে উত্তর সাগরের সাথে সংযুক্ত। নগরীটি বেলজিয়ামের রাজধানী ব্রাসেলস থেকে প্রায় উত্তরে এবং নেদারল্যান্ডস-বেলজিয়াম সীমান্ত থেকে প্রায় দক্ষিণে অবস্থিত। আন্টভের্প বন্দর বিশ্বের অন্যতম বৃহৎ সমুদ্র বন্দর এবং ইউরোপের দ্বিতীয় বৃহত্তম সমুদ্র বন্দর। এটি বিশ্বের সবচেয়ে ব্যস্ত ২০টি সমুদ্রবন্দরের একটি। এছাড়া নগরীটি হীরার শিল্প ও বাণিজ্যের জন্য সুপরিচিত।
অর্থনৈতিক ও ঐতিহাসিক দৃষ্টিকোণ থেকে আন্টভের্প নগরী বহুদিন ধরেই নিম্নভূমি দেশগুলির একটি গুরুত্বপূর্ণ নগরী। বিশেষ করে ১৫৭৬ খ্রিস্টাব্দে স্পেনের আন্টভের্প লুটতরাজ-এর ঘটনার আগে ও পরে এবং এর পরিণতি হিসেবে ওলন্দাজ বিদ্রোহ চলাকালে ও তার পরে নগরীটি বিশেষভাবে তাৎপর্যপূর্ণ ছিল। আন্টভের্পের শেয়ারবাজার (আন্টভের্পের বুর্স), যেটি প্রাথমিকভাবে ১৫৩১ সালে ও ১৮৭২ সালে পুনর্নির্মাণ করা হয়, ছিল বিশ্বের ইতিহাসের সর্বপ্রথম উদ্দেশ্যমূলকভাবে নির্মিত পণ্য বিনিময় কেন্দ্র। তখনও অংশীদারী পত্র বা শেয়ারের বা স্টকের ধারণার জন্ম হয়নি, তাই সংকীর্ণ অর্থে সেটি তখনও শেয়ারবাজার ছিল না।
আন্টভের্প নগরীর অধিবাসীদেরকে "সিনিয়োরেন" ডাকনামে ডাকা হয়। কথাটি স্পেনীয় উপাধি "সেনিয়োর" (señor) থেকে এসেছে, কেননা ১৭শ শতকে স্পেনের অভিজাত শ্রেণীর লোকেরা নগরীটি শাসন করতেন। নগরীটি ১৯২০ সালের গ্রীষ্মকালীন অলিম্পিক ক্রীড়া প্রতিযোগিতাটির আয়োজক ছিল।
মাদাগাস্কার জাতীয় ফুটবল দল

মাদাগাস্কার জাতীয় ফুটবল দল () হচ্ছে আন্তর্জাতিক ফুটবলে মাদাগাস্কারের প্রতিনিধিত্বকারী পুরুষদের জাতীয় দল, যার সকল কার্যক্রম মাদাগাস্কারের ফুটবলের সর্বোচ্চ নিয়ন্ত্রক সংস্থা মালাগাসি ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং ১৯৬৩ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। আনুমানিক ১৯৪৭ সালে, মাদাগাস্কার প্রথমবারের মতো আন্তর্জাতিক খেলায় অংশগ্রহণ করেছে; মাদাগাস্কারে অনুষ্ঠিত উক্ত ম্যাচে মাদাগাস্কার মরিশাসের কাছে ২–১ গোলের ব্যবধানে পরাজিত হয়েছে।
"বারেয়া" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় মাদাগাস্কারের রাজধানী আন্তানানারিভোয় অবস্থিত। বর্তমানে এই দলের ম্যানেজারের দায়িত্ব পালন করছেন এরিক রাবেসান্দ্রাদ্রাতানা এবং অধিনায়কের দায়িত্ব পালন করছেন লুদোগোরেৎস রাজগ্রাদের মধ্যমাঠের খেলোয়াড় আনিকেত আবেল।
মাদাগাস্কার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে মাদাগাস্কার এপর্যন্ত মাত্র ১ বার অংশগ্রহণ করেছে, সেখানে তাদের সাফল্য হচ্ছে ২০১৯ আফ্রিকা কাপ অফ নেশন্সের কোয়ার্টার-ফাইনালে পৌঁছানো, যেখানে তারা তিউনিসিয়ার কাছে ৩–০ গোলের ব্যবধানে পরাজিত হয়েছে।
এরিক রাবেসান্দ্রাতানা, পাওলিন ভোয়াভি, লালাইনা নোমেঁজানাহারি, ফানেভা ইমা আন্দ্রিয়াতসিমা এবং মানিসোয়া রাজাফিন্দ্রাকোতোর মতো খেলোয়াড়গণ মাদাগাস্কারের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ১৯৯২ সালের ডিসেম্বর মাসে প্রকাশিত র‌্যাঙ্কিংয়ে মাদাগাস্কার তাদের ইতিহাসে সর্বোচ্চ অবস্থান (৭৪তম) অর্জন করে এবং ২০১৪ সালের মার্চ মাসে প্রকাশিত র‌্যাঙ্কিংয়ে তারা ১৯০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মাদাগাস্কারের সর্বোচ্চ অবস্থান হচ্ছে ৬৪তম (যা তারা ১৯৬৪ সালে অর্জন করেছিল) এবং সর্বনিম্ন অবস্থান হচ্ছে ১৬৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
চেইয়ুর

চেইয়ুর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি শহর। এটি চেইয়ুর তহশিলের সদর৷
চেইয়ুরকে দক্ষিণ দিকে চেন্নাইয়ের প্রবেশদ্বার বলে উল্লেখ করা হয়৷ এটি চেঙ্গলপট্টুর মধুরান্তকম শহর থেকে ২৯ কিলোমিটার দূরে অবস্থিত৷
অতীতে শহরটির বহুবার নাম পরিবর্তন করা হয়েছে৷ গঙ্গাইকোণ্ড চোলনল্লুর, বীররাজেন্দ্রনল্লুর, শেইয়ুর, সেইগাইয়মপাতি এবং বল্লভপুরী নামেও অতীতে এই শহরটি পরিচিত ছিলো৷ এটি মূলত ছিলো ঘন জঙ্গল, চোল রাজারা মৃগয়ার জন্য এই জঙ্গলে আসতেন৷
২০১১ খ্রিস্টাব্দে ভারতের জনগণনা অনুসারে চেইয়ুর শহরের জনসংখ্যা ছিল ১০,৬৬৪ জন, যার মধ্যে ৫,২৭৪ জন পুরুষ এবং ৫,৩৯০ জন নারী। ‌ছয় বছর অনূর্ধ্ব শিশুর সংখ্যা ১,০২৪ যা মোট জনসংখ্যার ৯.৬০ শতাংশ। মোট পরিবার সংখ্যা ২,৬২৬ টি। তপশিলি জাতি ও তপশিলি উপজাতি পর্যায়ভুক্ত শতকরা অনুপাত যথাক্রমে ৪৮.৩৫ ও ১.২৩। শহরটির মোট সাক্ষরতার হার ৮২.৩২ শতাংশ, যেখানে পুরুষ সাক্ষরতার হার ৮৮.৪২ শতাংশ এবং নারী সাক্ষরতার হার ৭৬.৪৩ শতাংশ।
শ্রী কন্ধস্বামী মন্দিরটি এই অঞ্চলে প্রতিষ্ঠিত ৮০০ বছর পুরান একটি মন্দির৷ চোল রাজাদের রাজত্বকালে এই মন্দিরটি নির্মাণ করা হয়েছিলো৷ শিব মূর্তির সঙ্গেই রয়েছে একটি মুরুগান মূর্তি৷
শহরের অধিকাংশই খ্রিস্টান৷ ১৭১৬ খ্রিস্টাব্দে দ্য "আওয়ার লেডি অব গুড ভয়েজ চার্চ" প্রতিষ্ঠিত হয়৷ স্থানীয় মিশনারীরা শিল্প ও শিক্ষাক্ষেত্রে অন্নতির মাধ্যমে সমগ্র শহরের উন্নতিসাধন করে আসছে৷
কুর্দিস্তান অঞ্চল জাতীয় ফুটবল দল

কুর্দিস্তান অঞ্চল জাতীয় ফুটবল দল (, ) হচ্ছে আন্তর্জাতিক ফুটবলে কুর্দিস্তান অঞ্চলের প্রতিনিধিত্বকারী পুরুষদের জাতীয় দল, যার সকল কার্যক্রম কুর্দিস্তান অঞ্চলের ফুটবলের সর্বোচ্চ নিয়ন্ত্রক সংস্থা কুর্দিস্তান ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এপর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা এএফসির সদস্যপদ লাভ করতে পারেনি। ২০০৮ সালের ৭ই জুলাই তারিখে, কুর্দিস্তান অঞ্চল প্রথমবারের মতো আন্তর্জাতিক খেলায় অংশগ্রহণ করেছে; সুইডেনে অনুষ্ঠিত কুর্দিস্তান অঞ্চল এবং সাপমির মধ্যকার উক্ত ম্যাচটি ২–২ গোলে ড্র করেছে।
"ত্রিরং" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় কুর্দিস্তান অঞ্চলের আর্বিলে অবস্থিত। বর্তমানে এই দলের ম্যানেজারের দায়িত্ব পালন করছেন খাসরো গ্রুন।
ফিফা এবং এএফসির সদস্যপদ না থাকার ফলে কুর্দিস্তান অঞ্চল এপর্যন্ত একবারও ফিফা বিশ্বকাপ এবং এএফসি এশিয়ান কাপে অংশগ্রহণ করতে পারেনি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপে কুর্দিস্তান অঞ্চল এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে ২০১৪ কনিফা বিশ্ব ফুটবল কাপের কোয়ার্টার-ফাইনালে পৌঁছানো, এল্লান ভান্নিনের সাথে উক্ত ম্যাচটি পূর্ণ সময় শেষ হওয়ার পর ১–১ গোলে ড্র হওয়ার পর পেনাল্টি শুট-আউটে ৪–২ গোলের ব্যবধানে পরাজিত হয়েছে। এছাড়াও, কুর্দিস্তান অঞ্চল ২০১২ ভিভা বিশ্বকাপের শিরোপা জয়লাভ করেছে।
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে কুর্দিস্তান অঞ্চলের কোন স্থান নেই। অন্যদিকে, বিশ্ব ফুটবল এলো রেটিংয়ে কুর্দিস্তান অঞ্চলের সর্বোচ্চ অবস্থান হচ্ছে ৯৮তম (যা তারা ২০২০ সালে অর্জন করেছিল) এবং সর্বনিম্ন অবস্থান হচ্ছে ১০৮। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
তাদিগহিরা

তাদিগহিরা পশ্চিম নেপালের সেতী অঞ্চলের অছাম জেলার একটি ছোট্ট নগরগ্রাম। ১৯৯১ সালের নেপালের জনশুমারি অনুসারে এর জনসংখ্যা ছিল ৩,৭২৪ জন এবং খানার সংখ্যা ছিল ৬৬৪ টি।
ঠাঁটি

ঠাঁটি : পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জন শুমারি অনুসারে এর জনসংখ্যা ছিল ১৭৫৫ জন এবং খানার সংখ্যা ছিল ৩৩১ টি। ২০০১ সালের শুমারি অনুসারে জনসংখ্যা ছিল ২,২৩৭ জন এবং সাক্ষরতার হার ছিল ২২%।
তিমিলসৈন

তিমিলসৈন পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ১৯৩১ জন এবং খানার সংখ্যা ছিল ৩৮৯ টি। ২০০১ সালের শুমারি অনুসারে জনসংখ্যা ছিল ২,০২২ জন এবং সাক্ষরতার হার ছিল ৩৫%।
তোসি, অছাম

তোসি পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ১৯৬২ জন এবং খানার সংখ্যা ছিল ৩৫৫ টি। ২০০১ সালের শুমারি অনুসারে জনসংখ্যা ছিল ২,০১৫ জন এবং সাক্ষরতার হার ছিল ৩৩%।
তুর্মাখাঁদ

তুর্মাখাঁদ পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ২৪৫০ জন এবং খানার সংখ্যা ছিল ৪৮৫ টি। ২০০১ সালের শুমারি অনুসারে জনসংখ্যা ছিল ৩,৩৬৬ জন এবং সাক্ষরতার হার ছিল ২৩%। স্থানীয় বাসিন্দাদের প্রায় সবাই হিন্দুধর্মাবলম্বী।
সকোট

সকোট পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৫১৯৫ জন এবং খানার সংখ্যা ছিল ১১১৩ টি। ২০০১ সালের শুমারি অনুসারে জনসংখ্যা ছিল ৫,৮৪৩ জন এবং সাক্ষরতার হার ছিল ২৪%।
সন্তডা

সন্তডা পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ১৯৮০ জন এবং খানার সংখ্যা ছিল ৩৮২ টি। ২০০১ সালের শুমারি অনুসারে জনসংখ্যা ছিল ২,৪৩৭ জন এবং সাক্ষরতার হার ছিল ২৭%।
কুর্দিস্তান ফুটবল অ্যাসোসিয়েশন

কুর্দিস্তান ফুটবল অ্যাসোসিয়েশন (, ; এছাড়াও সংক্ষেপে কেএফএ নামে পরিচিত) হচ্ছে কুর্দিস্তান অঞ্চলের ফুটবলের সর্বোচ্চ নিয়ন্ত্রক সংস্থা। এই সংস্থাটি ২০০৬ সালে প্রতিষ্ঠিত হয়েছে। এটি প্রতিষ্ঠার ৭ বছর পর ফিফা বহির্ভূত ফুটবল দলের অংস্থা কনিফার সদস্যপদ লাভ করে।
এই সংস্থাটি কুর্দিস্তানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কুর্দিস্তান প্রিমিয়ার লীগ, কুর্দিস্তান কাপ এবং কুর্দিস্তান সুপার কাপের মতো প্রতিযোগিতার সকল কার্যক্রম পরিচালনা করে।
সেরা, অছাম

সেরা পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ২৪৭৮ জন এবং খানার সংখ্যা ছিল ৪৯৯ টি। ২০০১ সালের শুমারি অনুসারে জনসংখ্যা ছিল ২,৬২৬ জন এবং সাক্ষরতার হার ছিল ৩১%।
সিদ্ধেশ্বর, অছাম

সিদ্ধেশ্বর পশ্চিম নেপালের সেতী অঞ্চলের অছাম জেলার সাঁফেবগর পৌরসভার একটি বাজারকেন্দ্র। ১৮ মে, ২০১৪ সালে নবগঠিত সাঁফেবগর পৌরসভার সাথে যুক্ত হওয়ার আগপর্যন্ত এটি একটি গ্রাম উন্নয়ন সমিতি ছিল। ১৯৯১ সালের নেপালের জনশুমারি অনুসারে এর জনসংখ্যা ছিল ৩১৯০ জন এবং খানার সংখ্যা ছিল ৬৯১ টি। ২০০১ সালের শুমারি অনুসারে জনসংখ্যা ছিল ৪,৩৫৫ জন এবং সাক্ষরতার হার ছিল ৪৫%।
সিউডি

সিউডি পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৩৭৪৪ জন এবং খানার সংখ্যা ছিল ৮১৬ টি। ২০০১ সালের শুমারি অনুসারে জনসংখ্যা ছিল ৪৫৩৩ জন এবং সাক্ষরতার হার ছিল ২১%।
সুতার

সুতার পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ২৬৯৭ জন এবং খানার সংখ্যা ছিল ৪৭৩ টি। ২০০১ সালের শুমারি অনুসারে জনসংখ্যা ছিল ৩০২৬ জন এবং সাক্ষরতার হার ছিল ২৪%।
পাতলকোট

পাতলকোট পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ১৭৫৩ জন এবং খানার সংখ্যা ছিল ৪২০ টি। ২০০১ সালের শুমারি অনুসারে জনসংখ্যা ছিল ২১৭৬ জন এবং সাক্ষরতার হার ছিল ২৯%।
পাইল

পাইল পশ্চিম নেপালের সেতী অঞ্চলের অছাম জেলার একটি প্রাক্তন গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ৪৪০৪ জন এবং খানার সংখ্যা ছিল ১০১৫ টি। ২০০১ সালের শুমারি অনুসারে জনসংখ্যা ছিল ৪৯৫০ জন এবং সাক্ষরতার হার ছিল ৩৭%।
পুলেতোলা

পুলেতোলা পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ২৪৭১ জন এবং খানার সংখ্যা ছিল ৪২২ টি। ২০০১ সালের শুমারি অনুসারে জনসংখ্যা ছিল ২৬২৮ জন এবং সাক্ষরতার হার ছিল ১৯%।
ওলিগাউঁ

ওলি গাউঁ পশ্চিম নেপালের সেতী অঞ্চলের অছাম জেলার একটি বাজার কেন্দ্র । ১৮ মে ২০১৪ সালে নবগঠিত মঙ্গল সেন পৌরসভার সাথে সংযুক্ত হওয়ার আগে পর্যন্ত এটি একটিগ্রাম উন্নয়ন সমিতি ছিল । ১৯৯১ সালের নেপালের জন শুমারি অনুসারে এর জনসংখ্যা ছিল ৩০৭৭ জন এবং খানার সংখ্যা ছিল ৬৫৭ টি । ২০০১ সালের শুমারি অনুসারে জনসংখ্যা ছিল ৩৪২৯ জন এবং সাক্ষরতার হার ছিল ৪১% । স্থানীয় বাসিন্দাদের প্রায় সবাই হিন্দুধর্মাবলম্বী ।